OpenLLM-France/wikimedia huggingface dataset:
# Herodez Veur

Herodez (hebraeg הוֹרְדוֹס Hordos, henc'hresianeg: ἡρῴδης), pe Herodez Veur, pe Herodez Iañ (-73, -4), a oa ur roue a oa sujet d'ar Romaned, hag a renas e Judea, eus 37 kent JK betek ar bloaz -4, en ur rouantelezhig sujet d'ar Romaned, e kêr Jeriko, war-lerc'h Antigonus II. Anavezet eo dre skridoù Flavius Josephus.
Mab e oa da Antipater ha Cypros. Lakaet e voe da roue Jeruzalem gant ar Romaned. Tennañ a reas galloud digant ar veleien a rene e Judea abaoe Savidigezh an Eil Templ.
Lakaat a reas lazhañ e wreg Mariamne ha meur a hini eus he bugale, evit mirout a gaout kevezerien.
Er bloavezh -4, e Jeruzalem, pa oa Herodez war e dalaroù, ez eas farizianed yaouank da dennañ erer al lejionoù roman, hag int da emgannañ ouzh kazarn roman Jeruzalem. Ha Herodez da c'houlenn lakaat d'ar marv ar farizianed o devoa graet an torfed ouzh an erer roman, ma voent losket en o bev d'an 12 a viz Meurzh.
Pa varvas Herodez e voe rannet e rouantelezh etre peder lodenn pe tetrarkiezh:
* ar gentañ d'e c'hoar Salome, hag ar re all etre e vibien
* an eil d'e vab Herodez Arc'helaos (Judea),
* an trede d'e vab Herodez Antipas (Galilea ha Perea)
* ar pevare da Herodez Filipos II (Transjordania).

## Dimezioù ha bugale

Brudet e oa e grizded. En Aviel Mazhev eo-eñ a c'houlenn lazhañ ar vugale dindan daou vloaz dre ma oa bet embannet gant ar Furien e oa ganet « roue ar Yuzevien », ha sed ar pezh zo anvet Lazhadeg an Inosanted, pe Lazahadeg an Dianteged Wenn.

## E vugale

* Herodez Arc'helaos ( 23 kent JK - 18 ), mab dezhañ, etnark Samaria, Judea, Idumea.
* Herodez Antipas (-21, 39), tetrark Galilea ha Perea. Mab e oa da Herodez Veur. Eil pried Herodias e oa. Eñ an hini a c'hourc'hemennas marv Yann ar Badezour hervez an Testamant Nevez.
* Herodez Filipos, anv daou vab all da Herodez Veur.
** Herodez Filipos Iañ, a oa mab da Mariamne, trede gwreg ar roue Herodez Veur. Tad Salome e oa.
** Herodez Filipos II (4 kent JK - 34), a oa mab da Gleopatra, pempvet gwreg ar roue Herodez Veur, a voe tetrark Iturea ha Trachonitis. Kentañ pried Salome e voe.

### Euredoù ha diskennidi

* Antipater(2) a oa mab da Jozeb ha Salome
* An deiziadoù gant ? a zle bezañ gwiriet e-keñver an dizoloadennoù nevesañ

## Levrlennadur

* Christian-Georges Schwentzel, Hérode le Grand, Pygmalion, Paris, 2011
# Herodez

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Herodez zo bet anv meur a zen, ha dreist-holl meur a roue e Palestina er Iañ kantved.

## Yezhoù all

* Herod, e kembraeg ha saozneg.
* Hérode, e galleg.
* Herodes, en alamaneg, daneg, izelvroeg, katalaneg, portugaleg.

## Rouaned

* Herodez Veur pe Herodez Iañ (-73, -4), roue Judea sujet d'ar Romaned, mab da Antipater a oa ministr gant Hyrcan II. Herodez Veur an hini a adsavas Eil Templ Jeruzalem, hag a c'hourc'hemennas, hervez Aviel Mazhev, Lazhadeg an Inosanted
** Herodez Arc'helaos ( 23 kent JK - 18 ), mab dezhañ, etnark Samaria, Judea, Idumea
** Herodez Antipas (-21, 39), tetrark Galilea ha Perea. Mab e oa da Herodez Veur. Eil pried Herodias e oa. Eñ an hini a c'hourc'hemennas marv Yann ar Badezour hervez an Testamant Nevez.
** Herodez Filipos, anv daou vab all da Herodez Veur,
*** Herodez Filipos Iañ, a oa mab da Mariamne, trede gwreg ar roue Herodez Veur. Tad Salome e oa
*** Herodez Filipos II (4 kent JK - 34), a oa mab da Gleopatra, pempvet gwreg ar roue Herodez Veur, a voe tetrark Iturea ha Trachonitis . Kentañ pried Salome e voe.
* Herodez Agrippa Iañ (war-dro 10 kent JK - 44), roue Judea, anvet "Herod" en Oberoù an Ebestel. Niz e oa da Herodez Antipas.
* Herodez Chalcis, anavezet ivez evel Herodez III (?-48), roue Chalcis (41-48) .
* Herodez Agrippa II ( 27-100), mab da Herodez Agrippa Iañ. Tetrark Chalcis e oa, anvet ar "roue Agrippa" en Oberoù an Ebestel. Dirakañ eo e rankas Paol Tarsos en em zifenn.

### Tud all

* Herodez Atticus (101- 177) kelenner gresian karget da gelenn Marcus Aurelius. Anavet eo ivez dre ma lakaas sevel un odeon en Akropolis Aten hag un toullad monumantoù all.

## Oberennoù

* Hérode et Mariamne, trajedienn gant Voltaire.
# Herodez Agrippa Iañ

Herodez Agrippa Iañ a voe roue Judea, adalek -10 betek 44.
# Herodez Agrippa

Herodez Agrippa zo anv daou roue e Judea er I$^{añ}$ kantved goude JK :
* Herodez Agrippa Iañ, roue Judea, adalek -10 betek 44 ;
* e vab Herodez Agrippa II, roue Judea, adalek 27 betek 93.

## Pennadoù kar

* Herodez
* Agrippa
# Fuentes de Rubielos

Fuentes de Rubielos zo ur gumun e Spagn, e komark Gúdar-Javalambre e proviñs Teruel, en Aragón. 154 a dud a oa enni e 2021.
# Fuentes de Magaña

Fuentes de Magaña zo ur gumun e Spagn, e Proviñs Soria, e kumuniezh emren Kastilha ha León.
# Fuentes de Nava

Fuentes de Nava zo ur gumun e Spagn, e proviñs Palencia.
# Fuentes de Oñoro

Fuentes de Oñoro zo ur gumun e Spagn, e Proviñs Salamanca, e kumuniezh emren Kastilha ha León.
# Fuentes de Ropel

Fuentes de Ropel zo ur gumun e proviñs Zamora.
# Fuentes de Ebro

Fuentes de Ebro zo ur gumun eus Spagn e Proviñs Zaragoza, en Aragon.
# Fuentes de Jiloca

Fuentes de Jiloca zo ur gumun eus Spagn e Proviñs Zaragoza, en Aragon.
# Fuentes de León

Fuentes de León zo ur gumun e proviñs Badajoz en Extremadura.
# Fuentes de Valdepero

Fuentes de Valdepero zo ur gumun e Spagn, e proviñs Palencia.
# Fuentesaúco

Fuentesaúco zo ur gumun eus proviñs Zamora e Spagn.
# Kanton Selles-sur-Cher

Kanton Selles-sur-Cher a zo anezhañ ur rann velestradurel eus Frañs e departamant Loir-et-Cher, bet krouet gant dekred an 21 a viz C'hwevrer 2014 .

## Kumunioù kanton Selles-sur-Cher

* Billy
* La Chapelle-Montmartin
* Châtres-sur-Cher
* Gièvres
* Gy-en-Sologne
* Langon
* Lassay-sur-Croisne
* Maray
* Mennetou-sur-Cher
* Mur-de-Sologne
* Orçay
* Pruniers-en-Sologne
* Saint-Julien-sur-Cher
* Saint-Loup
* Selles-sur-Cher
* Theillay
* Villefranche-sur-Cher
# Kanton Sennheim

Kanton Cernay, pe Sennheim, zo ur c'hanton eus Elzas, en arondisamant Thann-Gebweiler, en departamant gall Haut-Rhin
11 kumun zo ennañ:
* Aspach-le-Bas
* Bernwiller
* Burnhaupt-le-Bas
* Burnhaupt-le-Haut
* Sennheim (Cernay e galleg), (pennkanton)
* Schweighouse-Thann
* Staffelfelden
* Steinbach
* Uffholtz
* Wattwiller
* Wittelsheim

## Pennad kar

* Kantonioù Elzas
# Kanton Serent (1790)

Krouet e voe Kanton Serent e 1790. Ur rann velestradurel ha lezvarnel hag ur bastell-vro dilenn eus Bann Ploermael e departamant ar Mor-Bihan e oa. Peder c'humun a oa ennañ:
* Lizioù,
* Roz-Sant-Andrev,
* Sant-Gwioñvarc'h,
* Serent (pennlec'h).
Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. Diskaret e voe gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

## Notennoù ha daveennoù

* ↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 375
* ↑ Cassini - EHESS - Serent - Fichenn ar gumun
# Kanton Sin-le-Noble

Kanton Sin-le-Noble :
| Lec'hiadur kanton Sin-le-Noble e departamant Norzh ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant(où) | Arondisamant Douai |
| Kod kanton | 5935 |
| Pennlec'h | Sin-le-Noble |
| Kuzulierien Amzer gefridi | Josyane Bridoux Frédéric Delannoy 2015-2021 |
| Stadegoù ||
| Poblañs | 69 093 ann. (2017) |
| Gorread | 116,56 km² |
| Stankter | 593 ann./km² |
| Adrannoù ||
| Kumunioù | 15 |
| kemmañ |
Kanton Sin-le-Noble a zo anezhañ ur rann velestradurel eus Frañs e departamant an Norzh hag er rannvro Hauts-de-France. Krouet e oa bet gant dekred an 17 a viz C'hwevrer 2014.

## Kumunioù

Kanton Sin-le-Noble a ya 15 kumun d'ober anezhañ:
* Bruille-lez-Marchiennes,
* Erre,
* Fenain,
* Hornaing,
* Lallaing,
* Marchiennes,
* Pecquencourt,
* Rieulay,
* Sin-le-Noble,
* Somain,
* Tilloy-lez-Marchiennes,
* Vred,
* Wandignies-Hamage,
* Warlaing,
* Waziers.

## Daveoù

* ↑ (fr) Décret n° 2014-167 du 17 février 2014 portant délimitation des cantons dans le département du Nord
# Kanton Skaer

Kanton Skaer :
| Lec'hiadur kanton Skaer e departamant Penn-ar-Bed ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Penn-ar-Bed |
| Arondisamant(où) | Arondisamant Kemper |
| Kod kanton | 29 41 |
| Pennlec'h | Skaer |
| Kuzulierien Amzer gefridi | Joël Derrien 2008-2015 |
| Stadegoù ||
| Poblañs | 8 100 ann. (2012) |
| Gorread | 193,00 km² |
| Stankter | 42 ann./km² |
| Adrannoù ||
| Kumunioù | 3 |
| kemmañ |
Kanton Skaer a oa anezhañ ur rann velestradurel eus Frañs, e departamant Penn-ar-Bed, e Breizh.

## Kumunioù

Kanton Skaer a yae 3 c'humun d'ober anezhañ:
* Kerien
* Sant-Turian
* Skaer

## Istor

Roll ar guzulierien :
| Mare | Mare | Anv | Strollad | Karg |
| Meurzh 2008 | Meurzh 2015 | Joël Derrien | PS | Maer Sant-Turian (1983-2014) |
| 2001 | 2008 | Jeanne-Yvonne Triché | UDF | Maerez Skaer (2001-2008) |
| N'eo ket anavezet c'hoazh an holl fedoù. |||||

## Daveoù

* (fr) INSEE, poblañs lezennel kantonioù Penn-ar-Bed, 2007

## Gwelet ivez

* Kantonioù Penn-ar-Bed
* Roll kumunioù departamant Penn-ar-Bed
# Kanton Sine

Kanton Sine :
| Lec'hiadur kanton Sine e departamant Mor-Bihan ||
| Melestradurezh ||
| Stad | Frañs |
| Rannvro | Breizh |
| Departamant | Mor-Bihan |
| Arondisamant(où) | Arondisamant Gwened |
| Kod kanton | 56 18 |
| Pennlec'h | Sine |
| Kuzulierien Amzer gefridi | David Lappartient Michèle Nadeau 2015-2021 |
| Stadegoù ||
| Poblañs | 39 017 ann. (2019) |
| Gorread | 238 km² |
| Stankter | 164 ann./km² |
| Adrannoù ||
| Kumunioù | 11 |
| kemmañ |
Kanton Sine a zo anezhañ ur rann velestradurel eus Frañs, bet krouet gant dekred an 21 a viz C'hwevrer 2014, e departamant ar Mor-Bihan e Breizh.

## Kumunioù kanton Sine

* Sine ;
* Arzhon-Rewiz ;
* Hezoù ;
* Lokentaz ;
* Noaloù ;
* Sant-Armael ;
* Sarzhav ;
* Surzhur ;
* Teiz ;
* An Drinded-Surzhur ;
* Tro-Park.

## Istor

Roll ar guzulierien departamant :
| Mare | Mare | Anv | Strollad | Karg |
| 2015 | 2021 | David Lappartient Anne Jehanno | UMP Dehoù diseurt | - |
| 2021 | → bremañ | David Lappartient Michèle Nadeau | UMP Dehoù diseurt | Maer Sarzhav (abaoe 2008) Maerez Surzhur (abaoe 2014) |

## Daveoù

* ↑ (fr) Décret n° 2014-215 du 21 février 2014 portant délimitation des cantons dans le département du Morbihan
# Kanton Sizun

Kanton Sizun :
| Lec'hiadur kanton Sizun e departamant Penn-ar-Bed ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Penn-ar-Bed |
| Arondisamant(où) | Arondisamant Montroulez |
| Kod kanton | 29 42 |
| Pennlec'h | Sizun |
| Kuzulierien Amzer gefridi | Francis Estrabaud 2008-2015 |
| Stadegoù ||
| Poblañs | 4 579 ann. (2012) |
| Gorread | 126,83 km² |
| Stankter | 36 ann./km² |
| Adrannoù ||
| Kumunioù | 4 |
| kemmañ |
Kanton Sizun a oa anezhañ ur rann velestradurel eus Frañs, e departamant Penn-ar-Bed, e Breizh.

## Kumunioù

Kanton Sizun a yaef 4 c'humun d'ober anezhañ:
* an Dre-Nevez
* Kommanna
* Lokmelar
* Sizun.

## Istor

Roll ar guzulierien departamant :
| Amzer gefridi | Anv | Strollad | Kalite |
| 2008-2015 | Francis Estrabaud | Strollad Sokialour Gall | Maer Kommanna (abaoe 2014) |
| 1995-2008 | Jean-Pierre Breton | tu dehou, "Emglev evit Penn-ar-Bed" | Maer Sizun (abaoe 2001) |
| N'anavezer ket ar guzulierien gent c'hoazh. ||||

## Daveoù

* (fr) INSEE, poblañs lezennel kantonioù Penn-ar-Bed, 2007

## Gwelet ivez

* Kantonioù Penn-ar-Bed
* Roll kumunioù departamant Penn-ar-Bed
# Jacques Toubon

Jacques Toubon zo ur politikour gall parizian, kamarad d'ar prezidant Jacques Chirac, a zo bet ministr ar sevenadur ha ministr ar justis e Bro-C'hall.

## Sevenadur

Evel ministr ar sevenadur (1993-95) en deus savet ul lezenn da wareziñ ar galleg (1994).

## Justis

Evel ministr ar justis (1995-97) en deus klasket gwareziñ e vignoned politikel diouzh ar justis, ha kalz a labour en deus bet.
E bennoberenn a voe kas un askell-dro, e 1996, war-lein an Himalaya da glask war-lerc'h ur prokulor bras evit ma tiskennfe aleshont da reiñ urzh d'ur prokulor bihan dindan e urzhioù da baouez gant un enklask diwar-benn gwreg maer Paris, an itron Xavière Tibéri, a veze roet kalzik arc'hant dezhi gant he gwaz maer evit labourioù dister.
Prouiñ a reas, ur wech ouzhpenn, e oa distag ar justis eus pep galloud politikel.

## Goude

Pa voe laosket er-maez en dilennadeg diwezhañ evel kuzulier-kêr ha kannad e voe sikouret gant e gamarad prezidant da vezañ anvet kannad europeat, ha kavet e voe un tamm fourmaj mad all dezhañ da grignat.

## Ur blog eus ar c'hentañ

* Blog Jacques Toubon
# Jacques Villeneuve

Jacques Joseph Charles Villeneuve (bet ganet d'an 9 a viz Ebrel 1971 e Saint-Jean-sur-Richelieu e Kebek, Kanada) a zo ur blenier kirri kanadian. Gounezet en deus titl ar vlenierien e Formulenn 1 e 1997, kevezadeg CART e 1995 hag an Indianapolis 500 e 1995. Redet en deus e Formulenn 1 etre 1996 ha 2003 ha war-lec'h etre fin 2004 ha 2006 gant Williams (1996-1998), BAR (1999-2003), Renault (2004), Sauber (2005) ha BMW Sauber. Mab Gilles Villeneuve eo.
| Kampion a-raok : Damon Hill | Jacques Villeneuve Kampion bed ar Formulenn 1 1997 | Kampion war-lerc'h : Mika Häkkinen |
a vo kavet e Wikimedia Commons.
# Jacques Villeret

Jacky Boufroura pe Jacques Villeret war al leurenn, ganet d'ar 6 a viz C'hwevrer 1951 in Loches hag aet d'an Anaon d'an 28 a viz Genver 2005 in Evreux, a oa un aktour gall er sinema koulz hag er c'hoariva.
C'hoariet en deus e war-dro 20 pezh-c'hoariva, 80 film er sinema hag 20 telefilm.

## Un nebeud filmoù

E-touez ar re vrudetañ e kaver:
* 1981 La soupe aux choux gant Jean Girault
* 1983 Papy fait de la résistance gant Jean-Marie Poiré
* 1987 L'Été en pente douce gant Gérard Krawczyk
* 1998 Le dîner de cons gant Francis Veber
* 1999 Les enfants du marais gant Jean Becker

## Liammoù diavaez

* Jacques Villeret war IMDB
# Jacques de Flesselles

Jacques de Flesselles, ganet e Pariz d'an 11 a viz Du 1730 en ur familh noblañs a robenn eus Pikardi, ha drouklazhet e kêr Pariz d'ar 14 a viz Gouhere 1789, a oa ur melestradurour gall ha diwezhañ penn marc'hadourien Pariz.
Harpet en devoa doareoù reut ar c'hañseller Maupeou evit flastrañ ar Jansenouriezh e-pad emsavadeg ar parlamantoù.
Merour Breizh, Normandi, Auvergne ha Lyon e voe, a-raok dont da vezañ maer Pariz. Lazhet e voe gant un tenn pistolenn, a-raok bezañ dibennet ha kaout e benn e beg ur pik. Kement-se a oa erruet goude Kemeridigezh ar Bastille. Bez e voe neuze gant Bernard-René Jourdan de Launay unan eus gouzañverien gentañ ar Reveulzi C'hall.
# Jacques Vaché

Jacques Vaché (7 a viz Gwengolo 1895 en Oriant- 6 a viz Genver 1919 e Naoned), a oa ur skrivagner gallek ha gwelet eo evel unan eus ar re a levezonas luskadoù evel dada hag an dreistgwirvoudelezh.

## E vuhez

Etre 1909 ha 1912 e studias e Grand Lycée (lise Clemenceau hiziv an deiz) e Naoned. E 1913 e tapas kaout e vachelouriezh hag ec'h enskrivas e Skol arzoù-kaer Naoned. E miz C'hwevrer 1913 e voe embannet ar gelaouenn lennegezh En route mauvaise troupe, savet gant Jean Sarment, Eugène Hublet, Pierre Bissérié ha Vaché. Reuz a voe peogwir e oa ur pennad eneparme er gelaouenn. Etre 1913 ha 1914 e reas war-dro ar gelaouenn anvet Le Canard Sauvage (peder niverenn en holl). E Naoned eo e reas anaoudegezh gant Gant André Breton. Hemañ a lavaras diwar-benn Jacques Vache e oa « un den yaouank faro ha ruz e vlev » (tennet eus « Les pas perdus“). E-pad an hañv 1914 ez eas da welout e gendirvi e Londrez, ha galvet e voe da vont d'an arme. Enluet e voe e 19vet rejimant troadeien e Brest d'ar 15 a viz Kerzu 1914. D'ar 25 a viz Gwengolo 1915 e voe gloazet e Mesnils les Hurlus. D'ar 24 a viz Even 1917 ez eas Vaché betek Pariz da welout André Breton. An devezh kentañ ma veze c'hoariet ar pezh-c'hoari Les Mamelles de Tirésias, gant Guillaume Apollinaire, e oa. Met ken hegaset e voe Vaché gant ar pezh-c'hoari ken e kinnigas tennañ war an arvesterien. E fin miz Meurzh 1918 e voe gloazet en-dro. War-lerc’h ne chomas eus ar barzh dandy nemet un nebeud lizhiri-brezel, ken skoet e oa bet gant an darvoud kriz-se. Embannet e voent gant Breton. Etre kreiz miz Du ha dibenn miz Kerzu 1918 e veajas e Belgia hag en Alamagn, ha da vare Nedeleg e tistroas da Naoned. Mervel a reas Jacques Vaché e kambr 34 e leti Bro-C’hall, plasenn Graslin e Naoned, peogwir en doa tapet re a opiom. Hiziv e vez sellet ouzh Vaché evel an hini en deus roet lañs d’al luskad dada, abalamour d’e fent du, d’e emzalc’h distag diouzh red ar vuhez.

## Liamm diavaez

* Lizheroù-brezel Jacques Vaché war lec'hienn The International Dada Archive
# Jacques de Baroncelli

Jacques de Baroncelli, bet ganet Marie Joseph Henri Jacques de Baroncelli de Javon e Bouillargues (Gard, Bro-C'hall) d'ar 25 a viz Mezheven 1881 hag aet da Anaon e Pariz (Bro-C'hall) d'an 12 a viz Genver 1951, a oa un den a sinema hag en devoa pledet gant an darn vrasañ eus micherioù an arz-se. Padal, anavezet eo evel filmaozer, produour ha saver senarioioù kentoc'h.

## Liamm diavaez

* Jacques de Baroncelli war Internet Movie Database
# Jacques de Gheyn

Jacques de Gheyn zo anv tri livour izelvroat anavezet:
* Jacques de Gheyn Iañ (~1532–~1582), pe Jakob de Gheyn I.
* Jacques de Gheyn II (~1565–1629), pe Jakob de Gheyn II.
* Jacques de Gheyn III (~1596–~1641), pe Jakob de Gheyn III.
# Jacques Villeglé

Jacques, Marie, Bertrand, Mahé de La Villeglé, berranvet Jacques Villeglé, bet ganet d'ar 27 a viz Meurzh 1926 e Kemper ha marvet d’ar 6 a viz Gouere 2022, a oa un arzour breizhat, ur skritellour eus strollad Ar Realourien Nevez.

## Un nebeud oberennoù

* Ach Alma Manetro gant Raymond Hains, miz C'hwevrer 1949
* Tapis Maillot, 1959
* Boulevard Saint-Martin, 1959
* La femme, 1966
* Bas-Meudon (La Lettre Lacérée), 1991

## Gwelout ivez

* Raymond Hains

## Liammoù diavaez

* (fr) Kreizenn Pompidou diwar-benn Jacques Villeglé

## Notennoù

* ↑ (fr) Jean-Marc Pinson (Gouere 2022). Jacques Villeglé, figure de l’art contemporain né à Quimper, est décédé. Ouest France.
# Jacques de Baisieux

Jacques de Baisieux zo ur barzh gallek eus an XIII$^{vet}$ kantved hag a vije Flandrez e vro orin.

## Levrlennadur

* L'Œuvre de Jacques de Baisieux, éd. Patrick A. Thomas, La Haye, Paris, Mouton, 1973.

## Pennadoù kar

* Baisieux
# Hannah Harper

Hannah Harper, ganet d'ar 4 a viz Gouhere 1982 en Devon, zo un aktourez pornografek, manikin ha produerez filmoù saoz. Bez eo bet aktourez pornografek etre 2001 ha 2008. En holl he deus troet 166 film ha savet 6.

## Filmoù

* 2008 : Fantasy All Stars 9
* 2007 : Pussy Treasure
* 2006 : Pink Paradise 1
* 2005 : Anal Beauties
* 2004 : Anal Delinquents 1
* 2003 : Pussy Foot'n 7
* 2002 : Les Campeuses de Saint-Tropez
* 2001 : The 4 Finger Club 16

## Liammoù diavaez

* Hannah Harper war IMDb
# Hannah Snell

Hannah Snell (23 a viz Ebrel 1723 – 8 a viz C'hwevrer 1792) a oa ur Saozez en XVIII$^{vet}$ kantved a wiskas dilhad ur gwaz da vont d'an arme.

## He buhez

Ganet e oa Hannah Snell e Worcester e Bro-Saoz d'an 23 a viz Ebrel 1723. Hervez a gonte an dud e c'hoarie bezañ soudard pa oa bihan. En 1740, da 17 vloaz, ez eas da Londrez da chom. Eno, d'ar 6 a viz Genver 1744, e timezas d'ur martolod, James Summs.
Goude un toullad mizioù e lestras he fried, ha keloù ebet n'he devoe ken anezhañ. En 1746 e c'hanas ur verc'h, Suzanne, a varvas bloaz goude. Goude marv he merc'h ez eas da chom da gêr Portsmouth, porzh meur ar verdeadurezh-vrezel. Amprestañ a reas ur gwiskamant digant he breur-kaer, James Gray, hag e kemeras e anv evit mont da glask penn d'he fried. Kalz diwezhatoc'h e klevas e oa bet kondaonet d'ar marv goude ur muntr.
En 1759, e timezas da Richard Eyles, ha daou vugel o doe.
En 1772, e timezas da Richard Habgood eus Welford, e Berkshire.
Mervel a reas d'an 8 a viz C'hwevrer 1792.
# Hannah Höch

Anna Therese Johanne Höch pe Hannah Höch, ganet d'ar 1añ a viz Du 1889 e Gotha (Alamagn) hag aet d'an Anaon d'an 31 a viz Mae 1978 e Berlin, a oa ur c'hrafourez hag un arzourez alaman Dada.

## Un nebeud oberennoù

* Schnitt mit dem Küchenmesser durch die letzte Weimarer Bierbauchkulturepoche Deutschlands, 1919
* Dompteuse, 1930
# Hannescamps

Kumunioù Frañs :
| Anv | Hannescamps |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes des Deux Sources |
| Kanton | Pas-en-Artois |
| Kod INSEE | 62409 |
| Kod post | 62111 |
| Maer | Ernest Auchart (UMP) |
| Amzer-gefridi | 2008-2014 |
| Gorread | 3,7 km² |
| Led | 50° 10' 02" Norzh |
| Hed | 02° 38' 26" Reter |
| Uhelder kreiz | 144 m |
| Uhelder bihanañ | 130 m |
| Uhelder brasañ | 158 m |
| Poblañs hep kontoù doubl | 183 (2007) |
| Stankter | 49 a./km² |
| Lec'hienn ar gumun | |
Hannescamps a zo ur gumun eus departamant Pas-de-Calais (Bro-C'hall).

## Istor
### XX$^{vet}$ Kantved

* Brezel-bed kentañ: tost ag an talbenn edo ar geriadenn; distrujet e voe; roet e voe ar Groaz Brezel 1914-1918 d'ar gumun e 1920

## Monumantoù ha traoù heverk

* Bezioù ar C'hommonwealth
** Bezioù ar C'hommonwealth e bered ar gumun
| Bro | Niver a soudarded |
| Rouantelezh-Unanet | 21 |
| Hollad | 21 |
Implijet e voe bered ar gumun e-pad ar Brezel-bed kentañ, adalek miz Here 1915 betek miz Genver 1916.
** Bered ar C'hommonwealth: Hannescamps New Military Cemetery
| Bro | Niver a soudarded |
| Indez | 2 |
| Rouantelezh-Unanet | 100 |
| Hollad | 102 |
Digoret e voe ar vered e-pad ar Brezel-bed kentañ. Implijet e voe adalek miz Meurzh 1916 betek miz C'hwevrer 1917, hag e miz Meurzh 1918 en-dro. Ouzhpennet e voe 30 bez degaset eus an tro-war-droioù goude an arsav-brezel eus miz Du 1918.
* Iliz katolik Sant Varzhin, bet adsavet goude ar Brezel-bed kentañ.

## Notennoù ha daveoù

* ↑ Pages 14-18
* ↑ Commonwealth War Graves Commission
* ↑ WW1 Cemeteries
* ↑ Cassini hag EBSSA
# Hank Williams (disheñvelout)

Hank Williams zo anv tri c'haner stadunanat:
* Hank Williams (1923–1953)
* Hank Williams, Jr. (1949–), ar mab
* Hank Williams III (1972–), ar mab-bihan

## Pennad kar

* Hank Williams First Nation, film kanadian e 2005